b"\n_START_ARTICLE_\nEsbart Olot\n_START_SECTION_\nHist\xc3\xb2ria\n_START_PARAGRAPH_\nEls or\xc3\xadgens de l'Esbart Olot es remunten a l'any 1928, quan es va crear l'Esbart Dansaire de l'Orfe\xc3\xb3 Olot\xc3\xad. Foren freq\xc3\xbcents les seves actuacions en activitats organitzades per l'Orfe\xc3\xb3 Popular Olot\xc3\xad. No va ser fins a l'any 1948 quan el grup pren el nom d'Esbart Olot. L'any 1961 el director de l'Esbart Olot, Sadurn\xc3\xad Brunet Foraster, va morir en un accident de tr\xc3\xa0nsit. Llavors va fer-se c\xc3\xa0rrec de la direcci\xc3\xb3 el seu fill, Sadurn\xc3\xad Brunet Castanyer, que va canviar-li el nom a Esbart Brunet. Al cap de pocs mesos, Brunet fill va haver de deixar la ciutat d'Olot. Ning\xc3\xba no es va fer c\xc3\xa0rrec de la direcci\xc3\xb3 de l'esbart i aquest es va dissoldre._NEWLINE_Es va produir llavors un par\xc3\xa8ntesi de m\xc3\xa9s de 30 anys en els quals no hi va haver cap entitat dedicada a la difusi\xc3\xb3 de la dansa tradicional a la ciutat, entre altres aspectes de la cultura popular. No va ser fins al setembre de 1992 que es va fundar l'Escola de Dansa Folkl\xc3\xb2rica de la Garrotxa, que va n\xc3\xa9ixer amb una finalitat divulgativa i formativa dels joves en edat escolar. L'any 1996, quan la tasca formadora havia comen\xc3\xa7at a donar els seus fruits, la junta va decidir recuperar el nom d'Esbart Olot per designar la secci\xc3\xb3 dedicada als balladors m\xc3\xa9s grans. El fort creixement de l'Escola de Dansa Folkl\xc3\xb2rica en els seus primers anys de vida va suposar que la seva seu i local d'assaig, situat a l'avinguda de Girona, qued\xc3\xa9s petit. Despr\xc3\xa9s d'un any de gestions i reformes, es van poder situar les noves instal\xc2\xb7lacions, situades al barri de Montolivet d'Olot._NEWLINE_Amb la recuperaci\xc3\xb3 del nom d'Esbart Olot es va voler a voluntat de produir 1997 va estar marcat per l'inici de la concepci\xc3\xb3 de l'espectacle \xc2\xabLa Punyalada\xc2\xbb, un projecte que es duria a terme durant 4 anys conjuntament amb l'Esbart Montgr\xc3\xad i el grup de m\xc3\xbasica tradicional Clau de Lluna. Paral\xc2\xb7lelament, Josep Sabido va deixar la direcci\xc3\xb3 de l'Esbart, i per substituir-lo es va incorporar Oriol Canes, de l'Esbart Mediterr\xc3\xa0nia de Sant Cugat del Vall\xc3\xa8s. Durant 4 anys es va dedicar a la direcci\xc3\xb3 art\xc3\xadstica de l'Esbart, fins a l'any 2001, en qu\xc3\xa8 va proposar Jordi Rubio Serra com a substitut. A finals de 2005, Jordi Rubio deixa la pla\xc3\xa7a de director per dedicar-se a la direcci\xc3\xb3 de l'Esbart Dansaire de Rub\xc3\xad. Van ocupar el seu lloc Albert Dondarza i Anna Farr\xc3\xa9s, balladors del cos de dansa, tot i que no es desvincula completament de l'entitat i passa a ocupar el rol d'assessor art\xc3\xadstic._NEWLINE_L'any 2006 Joan Espunya Arnau va publicar el primer llibre que parla sobre la hist\xc3\xb2ria i la tasca de l'entitat al llarg dels anys, titulat \xc2\xabEsbart Olot. Escola de Dansa Folkl\xc3\xb2rica de la Garrotxa. Bastoners i Grallers d'Olot. (1928-2005)\xc2\xbb. El llibre es va presentar en un acte a l'Orfe\xc3\xb3 Popular Olot\xc3\xad.\n_START_SECTION_\nLa Punyalada\n_START_PARAGRAPH_\nL'obra est\xc3\xa0 basada en la novel\xc2\xb7la hom\xc3\xb2nima La Punyalada, de Mari\xc3\xa0 Vayreda, publicada l'any 1904. La direcci\xc3\xb3 art\xc3\xadstica i coreogr\xc3\xa0fica va anar a c\xc3\xa0rrec de L\xc3\xaddia de Mena, i la direcci\xc3\xb3 musical va anar a c\xc3\xa0rrec de Francesc Tom\xc3\xa0s. L'espectacle es va estrenar el 27 de juny de 1997 i va ser representat fins a l'any 2000 a m\xc3\xbaltiples escenaris del Principat.\n_START_SECTION_\nEmbruix\n_START_PARAGRAPH_\nDurant la primera d\xc3\xa8cada del segle XXI la nova creaci\xc3\xb3 de coreografies va tenir un pes poc important en el repertori de l'esbart, amb alguna excepci\xc3\xb3 com s\xc3\xb3n les Can\xc3\xa7ons d'Olot coreografiades per Jordi Rubio i amb m\xc3\xbasica del grup olot\xc3\xad Greda Street Band._NEWLINE_El resultat va ser un espectacle de petit format, de 30 minuts de durada, amb elements de foc en les coreografies i un repertori musical que fusionava el repertori tradicional amb el rock. L'argument cont\xc3\xa9 elements de m\xc3\xa0gia i fantasia: en ell es narrava una hist\xc3\xb2ria metaf\xc3\xb2rica que parla d'un bruixot i l'ab\xc3\xbas de poder que exerceix sobre els seus s\xc3\xbabdits, la revolta d'aquests i la posterior corrupci\xc3\xb3 del poder, que tanca un cercle que mai no acaba.\n_START_SECTION_\nRecuperaci\xc3\xb3 de danses tradicionals olotines\n_START_PARAGRAPH_\nEn els darrers anys l'Esbart Olot ha iniciat una tasca per tornar a la ciutat d'Olot les antigues danses tradicionals. L'abril de l'any 2007 es va recuperar el Ball del Xai Be, i el setembre de 2015 es va reincorporar el Ball Pla d'Olot al programa de les Festes del Tura gr\xc3\xa0cies a una col\xc2\xb7laboraci\xc3\xb3 de l'Esbart Olot amb l'entitat dedicada al ball de pla\xc3\xa7a, Ofolk."